Laugardagsæfingar Taflfélags Reykjavíkur fyrir börn og unglinga 15 ára og yngri hafa verið vel sóttar frá því í september . Alls hafa samanlagt 62 börn sótt þær 14 skákæfingar sem haldnar hafa verið á þessari önn ! Sævar Bjarnason , alþjóðlegur skákmeistari , hefur séð um skákkennsluna og umsjón með æfingunum hafa skipt með sér þau Elín Guðjónsdóttir , Magnús Kristinsson og Sigurlaug Regína Friðþjófsdóttir sem öll eru í stjórn Taflfélags Reykjavíkur . Jólaskákæfingin 13. des var fjölmennasta laugardagsæfing vetrarins fram að þessu ! 28 krakkar mættu niður í Faxafen í taflheimili T.R. , sum hver með jólasveinahúfur , og myndaðist skemmtileg stemning þessa síðustu æfingu ársins . Flestir krakkana tilheyra harða kjarnanum sem hefur verið að mæta allt frá því í september en einnig komu nokkrir nýjir krakkar sem vonandi sjá sér leik á borði og verða með á laugardagsæfingunum strax eftir áramót ! Þar sem Sævar Bjarnason , skákþjálfari T.R. , var sjálfur upptekinn við að tefla í Friðriksmótinu á sama tíma , var að þessu sinni slegið upp 7. mínútna móti , eftir Monradkerfi , strax í upphafi æfingarinnar og tefldar 5 umferðir . Þar á eftir var jólahressing og afhend verðlaun fyrir ástundun og árangur á laugardagsæfingunum þessarar annar . Einnig voru nýjir félagar í Taflfélagi Reykjavíkur boðnir velkomnir með skákbókagjöf og auk þess voru bíómiðar í happdrætti . Verðlaun fyrir mætingu í flokki 5 til 8 ára : Verðlaun fyrir mætingu í flokki 9 til 11 ára : Figgi Truong og Þorsteinn Freygarðsson Verðlaun fyrir mætingu í flokki 12 til 15 ára : Vilhjálmur Þórhallsson Verðlaun fyrir samanlögð stig fyrir ástundun og árangur á æfingamótunum á laugardagsæfingunum : Vilhjálmur Þórhallsson , Mariam Dalia Ómarsdóttir , Figgi Truong og Þorsteinn Freygarðsson . Einnig voru bíómiðar í verðlaun fyrir efstu sætin á jólaskákmóti dagsins . Úrslit : Fjórir heppnir skákkrakkar hlutu síðan bíómiða í happdrætti . Í lokin voru svo nýjir meðlimir í Taflfélagi Reykjavíkur boðnir velkomnir og þeim gefin skákbók að gjöf . Flest þessara krakka hafa verið að mæta vel á laugardagsæfingarnar síðan í haust . Alls gengu í félagið 22 skákkrakkar ! Þau eru í stafrófsröð : Gauti Páll Jónsson Halldóra Freygarðsdóttir Sigurður Alex Pétursson Sólrún Elín Freygarðsdóttir Veronika Steinunn Magnúsdóttir Vilhjálmur Þórhallsson Þorsteinn Freygarðsson Auk þess gekk í félagið Tinna Glóey Kjartansdóttir sem ekki var á æfingunni að þessu sinni . Þau sem einnig voru með á jólaskákæfingunni voru auk þessara : Bjarki Harðarson , Bjarni Dagur Thor Kárason , Erik Daníel Jóhannesson , Frosti Heimisson , Gylfi Már Harðarson , Skúli Guðmundsson ( T.R. ) og Tjörvi Týr Gíslason . Að sjálfsögðu er hægt að ganga í Taflfélag Reykjavíkur hvenær sem er á árinu og þau sem vilja geta bara haft samband við okkur á laugardagsæfingunum á næstu önn eða sent tölvupóst á taflfelag@taflfelag.is . Nýjir félagar á næsta ári fá að sjálfsögðu skákbók að gjöf eins og krakkarnir hér að ofan fengu ! Hér er hægt að skoða myndir frá jólaæfingunni Verið velkomin á fyrstu laugardagsæfinguna á næsta ári sem verður 10. janúar 2009 , kl. 14 - 16 !